RAPPORT TAL-KUMMISSJONI LILL-PARLAMENT EWROPEW U LILL-KUNSILL dwar l-isforzi tal-Istati Membrii matul l-2012 biex jintlaħaq bilanċ sostenibbli bejn il-kapaċità tas-sajd u l-opportunitajiet tas-sajd /* COM/2014/0233 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL dwar l-isforzi tal-Istati Membri matul l-2012 biex jintlaħaq bilanċ sostenibbli bejn il-kapaċità tas-sajd u l-opportunitajiet tas-sajd 1. Introduzzjoni L-Istati Membri huma responsabbli biex jintlaħaq bilanċ stabbli u dejjiemi bejn il-kapaċità tas-sajd tal-flotta tagħhom u l-opportunitajiet tas-sajd tagħhom, u biex jieħdu miżuri xierqa sabiex jiżguraw dan il-bilanċ. Dan kien rekwiżit skont il-Politika Komuni tas-Sajd[1] mill-2002 u jitkompla fis-CFP il-ġdida[2] kif adottat f’Diċembru 2013. Dan il-bilanċ jikkontribwixxi għall-għanijiet tas-CFP, b’mod partikolari fil-kisba ta' MSY sabiex jiġi żgurat li l-attivitajiet tas-sajd huma ambjentalment sostenibbli fit-tul ta' żmien u b’konsistenza mal-ilħuq ta’ benefiċċji ekonomiċi, soċjali u tal-impjieg. Dan ir-rapport huwa msejjes fuq ir-rapporti tal-Istati Membri dwar l-isforzi tagħhom biex jinkiseb bilanċ sostenibbli bejn il-kapaċità tas-sajd u l-opportunitajiet tas-sajd L-Istati Membri mistennija li japplikaw il-linji gwida tal-Kummissjoni[3] meta jħejju r-rapporti tagħhom. Id-dejta miġbura taħt il-Qafas għall-Ġbir tad-Dejta[4] (DCF) hija użata wkoll (l-Anness I). Il-Kumitat Xjentifiku, Tekniku u Ekonomiku għas-Sajd (STECF) ivvalut r-rapporti tal-Istati Membri[5]. L-analiżi tal-kapaċità tal-flotta tal-Istati Membri turi xi progress sabiex jintlaħaq bilanċ mal-opportunitajiet disponibbli tas-sajd, għalkemm għad fadal aktar xi jsir biex jiġi żgurat li l-istokkijiet huma ġestiti skont l-għan tal-MSY. Fir-rapport tagħha dwar l-isforzi tal-Istati Membri matul l-2011 fuq il-kisba tal-bilanċ, il-Kummissjoni introduċiet sett ta’ elementi għat-titjib tal-analiżi tal-bilanċ. F’dak ir-rapport ġew elenkati serje ta’ indikaturi dwar l-operat sostenibbli u vijabbli tal-flotot tas-sajd[6], bħal jekk il-flotot: - jistrieħux fuq ħażniet mistada 'l fuq mil-livelli tal-MSY - humiex qed jiġbru dak li nefqu - humiex ekonomikament sostenibbli - humiex użati biżżejjed - humiex attivi Dawn l-indikaturi huma għal darb’oħra użati għal dan ir-rapport. Barra minn hekk, ġie miżjud indikatur ta’ stokkijiet f’riskju bijoloġiku għoli li huma affettwati minn taqsima ta’ flotta minħabba tħassib li dan l-aspett kien traskurat. Limiti massimi ta' kapaċità Kull Stat Membru għandu jiżgura li l-kapaċità tas-sajd tiegħu f’tunnellaġġ (GT) u f'potenza (KW) tkun dejjem ugwali jew inqas mil-limiti massimi tal-kapaċità u l-potenza stabbiliti fir-Regolament Nru 1380/2013[7]. L-entrati kurrenti tar-reġistru tal-flotta tal-UE jindikaw li l-Istati Membri kollha kkonformaw ma’ dawn il-livelli. B’mod ġenerali, il-kapaċità tas-sajd tal-flotta tal-UE kienet ta’ 16.4 % inqas mill-massimu tal-kapaċità għat-tunnellaġġ u 10.4 % taħt il-potenza massima (l-Anness 2). Skont ir-reġistru tal-flotta tas-sajd tal-UE, fil-31 ta' Diċembru 2012, il-flott kienet tikkonsisti f'76 023 bastiment b'kapaċità totali tas-sajd ta' 1 578 015 GT u 5 807 827 KW. Il-flotot naqqsu b'1.6 % f'dak li hu għadd ta' bastimenti filwaqt li t-tunnelleġġ u l-potenza tal-makni tnaqqset b'2% u 1% rispettivament (inklużi l-bastimenti rreġistrati fir-reġjuni l-aktar imbiegħda (l-Anness 3)). Fl-2012 id-dekommissjonar bl-għajnuna pubblika kien l-aktar għodd ta’ ġestjoni użata biex titnaqqas il-kapaċità tas-sajd (l-Anness 4). Mill-1 ta’ Jannar 2007 sal-31 ta’ Lulju 2012, ġew allokati EUR 464 miljun fi ħlasijiet tal-FES għal ekwivalenti ta' ~3700 bastiment tas-sajd li waqfu (l-Anness 5). Il-kompletezza u l-kwalità tar-rapporti tal-Istati Membri u l-indikaturi tal-kapaċità Ir-rapporti tat-22 Stati Membru lkoll waslu għand il-Kummissjoni. B’mod ġenerali, STECF osservat li hemm titjib kontinwu fil-konsistenza, il-kompletezza u l-kwalità tar-rapporti mqabbla ma’ dawk ta’ snin preċedenti (l-Annessi 1A u 1B). Aktar Stati Membri qed jużaw il-Linji gwida tal-Kummissjoni għall-analiżi, għalkemm għad hemm xi wħud li għadhom mhux qegħdin jużaw dawn il-Linji gwida. Iċ-Ċentru Konġunt tar-Riċerka (JRC) ikkalkula, skont l-istruzzjonijiet ta' STECF, l-indikaturi tekniċi, ekonomiċi u bijoloġiċi rilevanti għall-bilanċ bejn il-kapaċità tal-flotta u l-opportunitajiet tas-sajd imsejsa fuq dejta sottomessa mill-Istati Membri skont id-DCF (l-Anness 6). L-analiżi tinkludi 434 taqsima tal-flotta fejn id-dejta għal mill-inqas indikatur wieħed hija disponibbli. Dawn ikopru 97% tal-valur rapportat tal-ħatt l-art li sar fl-2011. L-STECF ipprovdiet gwida dwar l-interpretazzjoni ta’ dawn il-valuri indikattivi msejsa fuq id-DCF, li ġiet segwita mill-Kummissjoni f’dan ir-rapport. Il-kapaċità tal-flotta skont l-Istati Membri Din it-taqsima tagħti ħarsa ġenerali lejn is-sitwazzjoni tal-flotta skont l-Istati Membri, abbażi tar-rapport tal-Istati Membri u l-konklużjonijiet tal-STECF imsejsa fuq id-dejta tad-DCF. Il-Belġju rrapporta li l-kapaċità tal-flotta tiegħu naqset mill-2003 b’30 % f’KW u 38% f’termini ta’ GT.. Il-kapaċità tal-flotta tidher li hija bbilanċjata adegwatament mal-opportunitajiet tas-sajd. Ftit hemm kapaċità mhux użata u ftit hemm opportunitajiet tas-sajd mhux użati. L-analiżi tal-STECF tindika li l-bastimenti tas-sajd tat-tkarkir bit-travu, tat-tkarkir demersali u tas-sajd bit-tartarun ta' 18-40 m kienu dipendenti fuq stokkijiet ta’ ħut mistada ’l fuq mil-livelli tal-MSY. Il-bastimenti tat-tkarkir bit-travu ta’ 24-40 m kellhom impatt fuq żewġ stokkijiet li jinsabu f’riskju bijoloġiku. Il-bastimenti tat-tkarkir demersali u dawk demersal bit-tartarun 18-24 m u l-bastimenti tat-tkarkir bit-travu ta' 12-18 m ma kinux ekonomikament sostenibbli fl- 2011. Il-Bulgarija rraportat li mill-adeżjoni ‘l hawn il-flotta tas-sajd naqqset fin-numru (-7 %), f’tunnellaġġ (-14 %) u f’termini ta’ potenza (-6 %). L-utilizzazzjoni tal-kapaċità, li hija notevolment baxxa għall-bastimenti taħt it-12 m, tjiebet fl- 2012 fis-setturi kollha. L-attività tal-bastiment individwali żdiedet b’220% globalment. L-awtorità nazzjonali diġà ħadet miżuri biex tnaqqas l-għadd ta’ bastimenti inattivi u tinsab fil-proċess li tirtirahom mir-reġistru nazzjonali. Il-bastimenti iżgħar (taħt it-12 m) kienu ekonomikament mhux profittabbli; huwa intiż li jitkompla l-irtirar ta’ bastimenti bħal dawn u li dawn jiġu sostitwiti b’bastimenti akbar li jistadu ħut pelaġiku. Il-Bulgarija tikkonkludi li l-kapaċità tal-flotta tagħha hija pjuttost eċċessiva f'dak li huwa bilanċ mal-opportunitajiet tas-sajd. Ir-reviżjoni tal-STECF ma tindikax li l-bastimenti bix-xbieki fissi u merħija u l-bastimenti li jużaw tagħmir attiv u passiv mhumiex ekonomikament sostenibbli; għad hemm flotta kbira ħafna inattiva (kważi 1200 bastimenti) u l-livelli ta' attività huma baxxi ħafna għat-tagħmir attiv u passiv tal-flotta. Il-valuri ROFTA għall- 2011 jidhru baxxi b'mod anomalu. L-indikaturi bijoloġiċi mhumiex disponibbli. Ċipru mill-2004 naqqas il-kapaċità tal-flotta tiegħu (-65 % f’GT u -20% f’KW). L-utilizzazzjoni tal-bastimenti kienet baxxa (inqas minn 53%) għall-flotot kollha ħlief għall-bastimenti tat-tkarkir demersali f’ibħra internazzjonali. L-analiżi tad-dejta ekonomika għall-2011 ma tlestietx iżda id-dejta għall-2010 wriet kapitalizzazzjoni żejda. Il-flotta ta' "bastimenti tat-tkarkir demersali f'ibħra territorjali” naqset dan l-aħħar u Ċipru ma setgħax iwettaq valutazzjoni sħiħa imma kkonkluda li s-sajd ta' skala żgħira fl-ibħra lokali jidher li hu fi żbilanċ u l-flotta tat-tagħmir passiv polivalenti ta' 12-24 m tista’ tkun bejn wieħed u ieħor f’bilanċ. Ċipru ma pprovda l-ebda dejta msejsa fuq id-DCF, u għalhekk mhi disponibbli ebda analiżi tal-STECF. Il-Ġermanja rrappurtat xejra ċara 'l isfel fl-għadd ta’ bastimenti, minn 2315 bastiment fl-2000 għal 1549 fl-2012. Ir-rata ta’ tnaqqis qed tonqos. Fi tqabbil mas-sena ta’ qabel, il-flotta tas-sajd Ġermaniża tnaqqset f’erba’ taqsimiet. Il-flotta tnaqqset b’31 bastiment fl-2012 - tnaqqis fil-kapaċità ta’ 598 GT (-0.93 %) u 2.242 KW (-1.51%). It-tluq ta’ 16 bastimenti tas-sajd tal-għeżul ˂ 12 m rrappreżentat l-akbar tnaqqis f’termini assoluti. Il-Flotot tat-tkarkir u tat-tkarkir bit-travu (<=40 m) kienu qegħdin jonqsu b’aktar minn 4% kull wieħed. Il-Ġermanja tikkonkludi li hemm bilanċ bejn il-kapaċità u l-opportunitajiet tas-sajd tagħha, minkejja li minħabba s-sajd part-time xi indikaturi tal-attitività huma baxxi. L-indikaturi ekonomiċi huma negattivi, iżda l-Ġermanja tqis li l-ispejjeż attwali tad-deprezzament huma orħos mill-ispejjeż uffiċjali tad-deprezzament u li għalhekk il-kalkolu li l-flotta qiegħda fi żbilanċ ekonomiku fit-tul ta' żmien mhux ġustifikat. Il-verifika tal-STECF tindika li ħafna taqsimiet tal-flotta jiddependu fuq l-istokkijiet mistada żżejjed, iżda l-indikaturi bijoloġiċi juru biss impatt fuq stokk f’riskju għall-bastimenti tat-tkarkir demersali u li jistadu bit-tartarun ta' 24-40m. It-tagħmir passiv ta' 10-12m, il-bastimenti tat-tkarkir dermisali u bit-tartarun ta' 12-18m u dawk tax-xbieki fissi ta' 24-40m u bix-xbieki tat-tkarkir u xbieki tat-tartaruni >40m ma jidhrux li huma ekonomikament sostenibbli. Jidher li hemm użu anqas milli maħsub ta’ bastimenti taħt it-12-il metru li jużaw tagħmir passiv u tal-flotta tat-tkarkir bit-travu ta’ bejn 18-24 m, li hija ħaġa li ma tistax tiġi spjegati mill-istaġjonalità tas-sajd ikkonċernat. Fl-2011, iċ-ċifra korrispondenti kienet ta’ 65%. Id-Danimarka timmaniġġja l-opportunitajiet tas-sajd skont kwoti individwali trasferibbli (ITQ) u l-ishma tal-kwota tal-bastimenti (VQS), li wasslu għal tnaqqis fin-numru ta’ bastimenti, f’tunnellaġġ u f'potenza. In-nuqqas ta' utilizzazzjoin tal-bastimentii ma tidherx li kienet preżenti fil-biċċa l-kbira tat-taqsimiet tal-flotta fl-2011, ħlief f’bastimenti tat-tkarkir bit-travu ta’ bejn 12-24m, u f’bastimenti tat-tkarkir dermisali u bit-tartarun >40 m. Il-maġġoranza tal-bastimenti ta' <12 miljun kienu b’mod konsistenti f’sitwazzjoni ta' kapitalizzazzjoni ekonomika żejda. Il-biċċa l-kbira tal-bastimenti l-oħrajn kienu bejn wieħed u ieħor f’sitwazzjoni ta’ bilanċ ekonomiku. Mill-2005 sal-2011 ħafna flotot wrew dħul attwali persistentement inqas minn dħul li jibbilanċja l-infiq, u mhuwiex ċar kif dawn il-bastimenti komplew joperaw. L-indikaturi ekonomiċi u tal-użu tal-bastiment jissuġġerixxu żbilanċ, b’mod partikolari għal bastimenti ta' <12 m fil-Baħar tat-Tramuntana. Il-bastimenti ta' <10m tat-tkarkir demersali jew bit-tartarun, il-bastimenti ta' 10-12m li jużaw tagħmir passiv polivalenti u dawk tat-tkarkir bit-travu ta’12-18m u ma kinux ekonomikament sostenibbli u kienu jiddependu fuq stokkijiet mistada żżejjed. Minkejja t-tneħħija ta’ kapaċità konsiderevoli fis-snin preċedenti l-Estonja rrappurtat żbilanċ, prinċipalment f’bastimenti tat-tkarkir b’tul totali ta' >12m. Matul l- 2012, il-flotta tnaqqset b’erba' (4) bastimenti. Il-potenza u t-tunnellaġġ gross tat-taqsimiet it-tnejn naqsu b'6%. Hemm ħafna (~1300) bastimenti żgħar tas-sajd għall-aringi, l-ispnott u l-barbun fl-ibħra lokali, imma s-sitwazzjoni tal-bilanċ ta’ dawn il-bastimenti mhix ċara. L-Estonja ma użatx is-segmentazzjoni tar-reġistru tal-flotta tagħha fir-rapport tagħha. L-Estonja introduċiet sistema tal-ITQ li mistennija twassal għal titjib fil-bilanċ. L-analiżi ekonomiċi Estonjani kollha juru li l-klassijiet ta’ tulijiet kollha kieu qed jistadu b'sostenibbiltà ekonomika mill-2010. L-analiżi tal-STECF tindika li l-flotta li tuża tagħmir passiv polivalenti ta' 10-12 m kienet dipendenti fuq stokkijiet ta’ ħut mistada ’l fuq mil-livelli tal-MSY. Il-Greċja ma ppreżentatx valutazzjoni tal-bilanċ u lanqas ma vvalutat il-politika tal-flotta tagħha jew ipprovdiet dejta skont id-DCF. Il-Greċja rrappurtat li l-attivitajiet tas-sajd u s-sitwazzjoni tal-istokkijiet bijoloġiċi ma nbidlux mis-sena ta’ qabel. Tqabbil tad-dejta inkluża fir-rapporti tal-2011 u l-2012 juri tnaqqis ta’ 632 bastimenti. Bejn l-1 ta’ Jannar 2003 u l-31 ta’ Diċembru 2012 i-flotta tnaqqset b’3019 bastiment (15.84%) u l-kapaċità naqset b’21.57% u 21.71% rispettivament fir-rigward tat-tunnellaġġ gross (GT) u l-potenza tal-magna (KW). Il-Greċja ma ssottomettietx dejta tad-DCF u għalhekk l-indikaturi korrispondenti ma setgħux jiġu kkalkulati u vvalutati mill-STECF u l-JRC. Spanja kompliet tnaqqas il-kapaċità tas-sajd fl-2012. Kien hemm 429 tneħħija permanenti mir-reġistru fl- 2012, li minnhom 147 irċevew għajnuna mill-Istat. Fl-2012 xi 85 % tal-flotta kienet attiva. Spanja tqis li hemm xi żbilanċ f’flotot fuq skala żgħira li jistadu f’ilmijiet kostali nazzjonali (1280 bastiment inattiv), iżda l-flotta tas-sajd fl-ilmijiet internazzjonali (32 bastimenti inattivi) hija f’bilanċ jew għandha kapaċitajiet anqas milli meħtieġa għall-opportunitajiet ta’ sajd disponibbli. L-analiżi tal-STECF ma tindikax li l-unika informazzjoni tad-DCF disponibbli minn Spanja kienet dejta ekonomika għall-2011. Dan wera sitwazzjoni diversa b’ħafna flotot f'sitwazzjoni ekonomika negattiva, xi kultant f’sitwazzjoni pożittiva, u xi flotot f'kundizzjoni intermedjarja. Il-flotta tal-Finlandja tnaqqset b’mod stabbli bejn l-1995 u l- 2012. Fl-2012 kien hemm żieda fit-tunnellaġġ (prinċipalment it-taqsima tas-sajd offshore), iżda tnaqqis fil-potenza tal-magni. Il-Finlandja tqis li l-flotta tagħha tinsab f'bilanċ aċċettabbli mal-opportunitajiet tas-sajd. Il-Finlandja ma applikatx il-linji gwida tal-STECF fir-rapport tagħha u lanqas ma inkludiet xi indikaturi oħrajn sabiex tivvaluta l-kapaċità fir-rigward tal-opportunitajiet tas-sajd. L-STECF ma sabitx xejriet ċari fl-indikaturi ekonomiċi. L-indikatur tekniku juri effett baxx jew baxx ħafna ta' utilizzazzjoni medja tal-bastimenti. L-indikaturi bijoloġiċi ma kinux disponibbli. Franza hija tal-fehma li, għall-biċċa l-kbira tas-sajd tagħha, il-flotot huma stabbli u f’bilanċ mal-opportunitajiet tas-sajd. Dan inkiseb wara bosta snin suċċessivi ta' adattament tal-flotot. Ħafna bastimenti huma mmirati lejn speċijiet li fuqhom m'hemm l-ebda kwota li għalihom ma hemm disponibbli ebda valutazzjonijiet bijoloġiċi, u la l-indikaturi bijoloġiċi u lanqas l-indikatur tekniku ma setgħu jiġu kkalkulati. Franza ddekommissjonati 192 bastiment fl-2012, li minnhom 74 kienu f’territorji barranin. Mill-192 bastiment, 46 ġew ddekomissjonati b’fondi pubbliċi (sitta (6) minn dawn fil-Gujana). L-ebda indikaturi bijoloġiċi ma kienu disponibbli għall-biċċa l-kbira tal-flotot fil-Mediterran. Fl-Atlantiku, il-biċċa l-kbira tal-flotot wrew dipendenza fuq stokkijiet mistada żżejjed, bl-eċċezzjoni ta’ bastimenti tas-sajd bit-tkarkir għall-ħut pelaġiku ta' >40m. It-dejta ekonomika kienet, fil-biċċa l-kbira tagħha, mhux disponibbli jew inkonklussiva. L-Irlanda rrappurtat li f’paragun mas-sena ta’ qabel il-kapaċità tas-sajd żdiedet b'1.29 % fil-GT u 2.25% fil-KW iżda l-flotta tagħha baqgħet taħt il-livell ta’ referenza. L-indikaturi ekonomiċi jissuġġerixxu li l-flotot tejbu l-prestazzjoni ekonomika f’dawn l-aħħar snin, u issa huma profittabbli f’perjodu ta’ żmien qasir kif ukoll fit-tul, u mhumiex ikkapitalizzati żżejjed. L-analiżi tal-STECF indikat li l-flotta tas-sajd bil-konz (10-18m), il-flotta tat-tkarkir demersali u l-bastimenti bit-tartaruni >18m u tat-tkarkir pelaġiku >24m iddependew fuq stokkijiet mistada żżejjed u kellhom impatt fuq sa sitt (6) stokkijiet f’riskju bijoloġiku. L-indikatur tekniku juri utilizzazzjoni baxxa tal-bastimenti. Hemm ħafna bastimenti inattivi (13% sa 40%). L-Italja rrapportat li matul l-2012 il-flotta tagħha tnaqqset b'2.23% fin-numru u l-kapaċità tnaqqset b'5.8% fil-GT u 3.5 fil-KW. L-Italja ma applikatx il-linji gwida fir-rapport taħha u lanqas ma ġew inklużi kwalunkwe indikaturi oħrajn inklużi biex tiġi evalwata l-kapaċità fir-rigward tal-opportunitajiet tas-sajd. Minħabba nuqqas ta’ dejta, l-Italja ma setgħetx tivvalutaw il-bilanċ tal-flotot tagħha. L-analiżi tal-STECF tindika li l-bastimenti tat-tkarkir bit-travu ta’ bejn 12-24m, il-bastimenti tat-tkarkir demersali u l-bastimenti bit-tartarun ta' 24-40m u l-bastimenti tas-sajd bit-tartarun ta' >40m ma kinux ekonomikament sostenibbli, iżda ħafna flotot oħra wrew profitabbiltà tajba. L-indikaturi tal-utilizzazzjoni tal-bastimenti jindikaw sitwazzjonijiet ta’ żbilanċ. L-indikaturi bijoloġiċi ma kinux disponibbli f’ħafna każijiet. Fejn disponibbli, dawn urew sajd żejjed. Il-flotta tal-Litwanja tal-flotta tnaqqset b’tliet (3) bastiment fl-2012. Il-kapaċità niżlet b’18025 GT (55%) u 19982 KW (53,9)%. Il-flotot jisfruttaw stokkijiet li mhumiex suġġetti għal sajd żejjed u li huma bbilanċjati fir-rigward tal-istokkijiet tal-merluzz Baltiku tal-lvant, l-aringi u l-laċċa l-kaħla. Fl-2011 il-flotot ġeneralment kienu profittabbli. L-analiżi tal-STECF tindika utilizzazzjoni baxxa għall-flotot kollha minbarra l-bastiment tat-tkarkir pelaġiku ta' 24-40m. Il-bastimenti tat-tkarkir pelaġiku ta’ >40m kellhom impatt fuq stokk wieħed li jinsab f’riskju bijoloġiku. Il-Latvja naqqset il-kapaċità tagħha b'20 % fin-numru, 24% fil-GT u 31% fil-KW mill- 2004. Il-Latvja tqis li l-indikaturi tal-użu tal-kapaċità għat-taqsimiet kollha tal-flotta ma juru l-ebda żbilanċ sinifikanti tas-sajd u li jħallu qligħ. L-analiżi tal-STECF ma tindikax dipendenza fuq stokkijiet mistada żżejjed mill-flotta b'tagħmir passiv polivalenti ta' <10m u l-bastimenti tat-tkarkir pelaġiku ta' 12-18m. Dawn il-flotot għandhom ukoll utilizzazzjoni baxxa. Malta rrappurtat riżultati mhux sodisfaċenti għall-flotta tagħha fl- 2011. Għall-2012 ma nkiseb l-ebda riżultat konklużiv minħabba n-nuqqas ta’ dejta ekonomika u soċjali. L-awtoritajiet Maltin qegħdin attwalment jivverifikaw l-eżattezza tal-informazzjoni tar-reġistru tal-flotta. L-analiżi tal-STECF tindika li l-biċċa l-kbira tal-flotot fejn kien hemm dejta disponibbli kienu ekonomikament sostenibbli, għajr il-bastimenti tas-sajd bit-tartarun ta' 12-18m u l-flotta b'“irkaptu attiv ieħor” ta' 18-24m. L-utilizzazzjoni tal-bastimenti kienet baxxa għall-flotot kollha. L-indikaturi bijoloġiċi ma kinux ġeneralment disponibbli. Il-Pajjiżi l-Baxxi rrapportaw li l-kapaċità tal-flotta hija approssimament f’bilanċ mal-opportunitajiet tas-sajd tagħha u li l-indikaturi bijoloġiċi jissuperixxu li s-sajd tagħha ma jisfruttax stokkijiet li mhumiex mistada żżejjed. L-indikaturi ekonomiċi jissuġġerixxu li l-flotta pelaġika tal-Pajjiżi l-Baxxi ma tħallix qligħ. Il-flotta demersali ta' aktar minn 24m kienet profitabbli u l-profittabbiltà tagħha tjiebet. L-analiżi tal-STECF turi li għall-flotot fejn l-indikaturi bijoloġiċi kollha kienu disponibbli, il-flotot iddependew bħala medja fuq stokkijiet mistada żżejjed. Il-bastimenti tat-tkarkir pelaġiku akbar minn 40m u l-bastimenti tat-tkarkir bit-travu ta' 18-24m dehru li mhumiex ekonomikament sostenibbli, iżda flotot oħra wrew riżultati tajbin. Il-Polonja rrappurtat li tmien (8) bastimenti (250GT u 980KW) ħallew il-flotta fl-2012. Il-Polonja ma tistax tiddetermina jekk inkisibx bilanċ. Il-Polonja tqis li l-flotot kollha tagħha kienu ekonomikament sostenibbli minbarra l-flotta tal-konz ta' 12-18m. L-analiċi tal-STECF tindika li l-bastimenti li jużaw is-snanar ta' 12-18m mhumiex ekonomikament profittabbli. Il-flotot kollha kellhom livell baxx ta’ utilizzazzjoni minbarra dik tat-tkarkir demersali u bit-tartarun ta' >40m u dik tat-tkarkir pelaġiku ta' >40m. L-indikaturi bijoloġiċi ma kinux disponibbli. Il-Portugall ikkonkluda li l-kapaċità tal-flotta tiegħu hija f’bilanċ mal-opportunitajiet tas-sajd tagħha. Madankollu, l-indikaturi tekniċi għall-flotot tas-sajd bit-tartarun urew utilizzazzjoni tal-bastimenti elattivament baxxa. L-indikaturi bijoloġiċi ma kinux disponibbli fil-biċċa l-kbira tal-każijiet. L-analiżi tal-STECF tindika li l-bastimenti tal-konz ta' taħt it-12m, id-dreġers ta' <12m u l-bastimenti li jużaw tagħmir attiv u passiv ta' 10-12m mhumiex ekonomikament profittabbli. Ħafna flotot kellhom rati ta' utilizzazzjoni baxxa. Ir-Rumanija rrappurtat utilizzazzjoni baxxa ħafna tal-bastimenti u dipendenza fuq stokkijiet mistada żżejjed. Hija disponibbli biss dejta bijoloġika u ekonomika limitata. L-STECF ikkonkluda li hemm rati ta' utilizzazzjoni tal-bastimenti baxxi. L-Isvezja rrapportat tnaqqis ta’ 12% fl-għadd ta’ bastimenti mill- 2008 sal-2012. Il-flotot jiddependu fuq stokkijiet li huma maħsuda b’mod sostenibbli, u jidhru ekonomikament sostenibbli. Ċertu żbilanċ jista’ jiġi nnotat f’xi taqsimiet. L-STECF vvalutat li l-bastimenti b'xbiek fiss ta' taħt it-18m ma kinux ekonomikament sostenibbli. Disa’ flotot iddependew fuq stokkijiet mistada żżejjed iżda l-indikatur dwar l-istokkijiet f'riskju ma kienx disponibbli. Id-disponibbiltà tad-dejta kienet insuffiċjenti għal ħafna flotot. Is-Slovenja rrapportat utilizzazzjoni tal-bastimenti baxxa f'ħafna taqsimiet, u dan qed jiġi attribwit għal dipendenza fuq stokkijiet migratorji u x-xogħol part-time aktar milli għal xi żbilanċ. Fl-2012, il-flotta Slovena tnaqqset b'35% fil-GT u 16,83% fil-KW. Il-ħatt l-art totali tnaqqas minn 54% bejn l-2011 u l-2012. Il-bastimenti bix-xbieki fissi jew merħija ta' <6m ma kienux sostenibbli ekonomikament, imma t-taqsimiet l-oħra dehru li huma sostenibbli. L-STECF vvalutat li l-flotta bix-xbieki fissi demersali ta' <12m u dawk tat-tkarkir pelaġiku ta' 24-40m kienu ekonomikament bla profitt, iżda dik tas-sajd bit-tartarun ta' 12-18m kienet trendi u sostenibbli. Ir-rati tal-utilizzazzjoni tal-bastimenti kienu baxxi. L-indikaturi bijoloġiċi ma kinux disponibbli. Ir-Renju Unit irrapporta żieda fil-kapaċità għal bastimenti li jistadu l-frott tal-baħar (speċjalment l-arzell), filwaqt li kien hemm ġeneralment tnaqqis fil-kapaċità tal-flotot b’xbieki tat-tkarkir demersali. Ir-Renju Unit ma kkalkulax l-indikaturi u lanqas ħa konklużjonijiet dwar il-bilanċ bejn il-flotta u l-opportunitajiet tas-sajd tagħha. L-analiżi tal-STECF tindika li l-biċċa l-kbira tal-flotot kienu ekonomikament sostenibbli, bl-eċċezzjoni tal-bastimenti tat-tkarkir bit-travu ta’ <10m u ta' 12-18m u l-flotot tas-sajd bil-konz ta' <10m. L-indikaturi bijoloġiċi ma kinux disponibbli fil-parti l-kbira tal-każijiet, iżda l-bastimenti tat-tkarkir dermisali u tat-tartarun ta' 18-40m kellhom impatt fuq ħames stokkijiet f’riskju bijoloġiku għoli. Ħafna bastimenti iżgħar (taħt it-18m) urew rata ta’ utilizzazzjoni tal-bastimenti baxxa. Il-flotta tas-sajd bit-tartarun ta' 40m kienet dipendenti fuq stokkijiet mistada ’l fuq mil-livelli tal-MSY. Konklużjonijiet Għalkemm jeħtieġ li jsir iktar, sar xi progress mill-2002 'l hawn biex jitnaqqas id-distakk bejn il-kapaċità tal-flotta u l-opportunitajiet tas-sajd. It-taħlita ta’ xejriet differenti fost iit-taqsimiet tal-flotot ma jagħmilhiex possibbli li jsiru kummenti ġeneralizzati dwar ix-xejriet fil-bilanċ bejn il-kapaċità u l-opportunità għall-UE kollha. Għadd ta’ stokkijiet huma mistada 'l fuq minn livelli li jikkorrispondi għall-MSY, u għadd ta' taqsimiet tal-flotot huma ekonomikament dipendenti fuq dawn l-istokkijiet. Ħafna Stati Membri għandhom rati baxxi tal-utiliizzazzjoni tal-bastimenti. Il-Kummissjoni, wara li kkunsidrat ir-riżultati tal-analiżi tal-STECF, tikkunsidra li għad hemm bżonn miżuri ta' aġġustament tal-kapaċità tal-flotta attiva mill-Istati Membri biex tiffaċilità l-ksib tal-għan tal-MSY stabbilit taħt il-Politika Komuni tas-Sajd il-ġdida. L-obbligu tal-Istati Membri li jaġġustaw il-kapaċità tas-sajd tal-flotot tagħhom mal-opportunitajiet tas-sajd tagħhom matul iż-żmien huwa miżmum, u rrinforzat skont il-PKS il-ġdida. Minbarra l-obbligi eżistenti, l-Istati Membri se jkollhom jinkludu fir-rapporti tagħhom pjan ta’ azzjoni għat-taqsimiet tal-flotta identifikati bi żbilanċ strutturali. Fil-pjan ta’ azzjoni, l-Istati Membri jridu jistabbilixxu l-miri ta' aġġustament u l-mezzi biex jinkiseb il-bilanċ. Dan għandu jinkludi wkoll qafas ċar taż-żmien għall-implimentazzjoni tal-pjan ta’ azzjoni. Dan l-obbligu addizzjonali jista' jikkontribwixxi aktar (u aktar malajr) għall-kisba tal-bilanċ. Il-pjanijiet ta’ azzjoni se jirriżultaw f’aktar trasparenza fil-miri u l-azzjonijiet tall-Istati Membri biex jirrimedjaw l-iżbilanċ, u l-limitu ta’ żmien biex jintlaħaq il-bilanċ jippermetti monitoraġġ mill-qrib tal-progress tal-Istati Membri fl-implimentazzjoni tal-pjan. Skont il-PKS il-ġdida nuqqas ippruvat ta’ impenn mill-Istati Membri sabiex jiksbu bilanċ bejn il-kapaċità tal-flotta u l-opportunitajiet tas-sajd jista' jwassal għal sospensjoni jew interruzzjoni tal-assistenza finanzjarja rilevanti mill-Unjoni lil Stat Membru għal ċerti nefqiet taħt il-Fond Ewropew Marittimu u tas-Sajd. Ir-rapporti u l-pjanijiet ta' azzjoni tal-Istati Membri futuri se jkunu strumentali biex jissorveljaw is-sitwazzjoni f’dan il-kuntest. Il-kombinazzjoni ta’ obbligi msaħħa għall-Istati Membri u l-kundizzjonalità finanzjarji relatata għandha tiżgura adattament progressiv il-kapaċità tal-flotta skont l-opportunitajiet tas-sajd matul iż-żmien. Il-Kummissjoni se tkompli tissorvelja mill-qrib dan il-progress fid-dawl tal-għanijiet tal-PKS b’mod ġenerali u tal-ġestjoni tal-kapaċità tas-sajd b’mod partikolari. Anness 1 A: Il-kwalità tal-informazzjoni Informazzjoni Kwalitattiva u Deskrittiva It-tabella ta’ hawn taħt turi t-taqsimiet tar-rapporti ta’ dawk l-Istati Membri li bagħtu informazzjoni limitata. It-taqsimiet relevanti huma mmarkati b’(X). || Rabtiet bejn il-flotot u l-attivitajiet tas-sajd || Żvilupp tal-flotta || Deskrizzjoni tal-iskemi ta’ tnaqqis tal-isforzi || L-impatt tal-iskemi ta’ tnaqqis tal-isforzi || Valutazzjoni tas-sistema ta’ ġestjoni tal-flotot || Pjanijiet sabiex tittejjeb is-sistema ta’ ġestjoni tal-flotot || Dikjarazzjoni ta’ Konformità tal-iskema ta’ dħul/ħruġ || Bidliet fil-proċeduri amministrattivi || Valutazzjoni tal-bilanċ DE || || || || || || || || || X FI || || || || || || X || || || X IE || || || || || || X || || || IT || X || X || X || X || || X || || X || X LT || || || || X || || X || || || PO || || || || || X || || || || SE || || || || || || X || || || UK || || || || || || || || || X Sors: It-Tabella 3.2 tar-rapport STECF-13-11 Analiżi tar-rapporti nazzjonali dwar l-isforzi tal-Istati Membri sabiex jintlaħaq bilanċ bejn il-kapaċità tal-flotta u l-opportunitajiet tas-sajd. 2. Informazzjoni Kwantitattiva L-evalwazzjoni tad-dipendenza ta’ flotta fuq stokkijiet mistada ’l fuq mil-livelli tal-MSY tiddependi fuq id-disponibbiltà tal-valutazzjonijiet kwantitattivi tal-istokkijiet tal-ħut. Fil-Baħar Mediterran u fil-Baħar l-Iswed, il-kopertura tal-valutazzjonijiet bijoloġiċi għadha mhix biżżejjed f’ħafna każijiet għal analiżi skont il-flotta tas-sostenibbiltà bijoloġika. Dan huwa wkoll il-każ ta' ħafna flotot li jisfruttaw l-istokkijiet fiż-żoni ICES VI, VII, VIII u IX. L-informazzjoni dwar ir-ritorn minn assi tanġibbli fissi (ROFTA), u dwar il-proporzjon bejn id-dħul kurrenti u d-dħul ta' pariġġ (CR/BER)([8]) kienet nieqsa jew mhux kompluta fil-każ ta' xi Stati Membri. L-informazzjoni dwar l-għadd ta’ bastimenti inattivi kienet provduta mill-biċċa l-kbira tal-Istati Membri, iżda din l-informazzjoni ma kinitx kompluta. Il-valuri tal-indikatur tekniku (il-jiem medji tal-bastiment fuq il-baħar diviżi mill-massimu għall-flotta) ġew ipprovduti mill-maġġoranza tal-Istati Membri, iżda din l-informazzjoni ma kinitx kompleta. Kien hemm seba’ Stati Membri li ma pprovdewx il-valuri tal-indikatur tekniku fir-rapporti nazzjonali tagħhom. Anness 1 B: Il-kwalità tal-informazzjoni ([9]) L-iżvilupp annwali fis-somma tar-riżultati tal-Istati Membri bħala perċentwal tar-riżultati massimi. Sors: It-Figura 3.1 tar-rapport STECF-13-11 Analiżi tar-rapporti nazzjonali dwar l-isforzi tal-Istati Membri sabiex jintlaħaq bilanċ bejn il-kapaċità tal-flotta u l-opportunitajiet tas-sajd. It-tabella ta’ hawn fuq turi li, mill-2008, ir-rapportaġġ tal-flotta annwali tal-Istati Membri tjieb kemm f’termini ta’ kompletezza u l-kwalità tad-dejta. Anness 2: Tabella 2.1: L-osservanza mal-limitu massimu tad-dħul-ħruġ fil-31.12. 2012 (Minbarra r-reġjuni l-aktar imbiegħda) || GT || KW GT || MAX GT || A/B || KW || MAX KW || C/D A || B || C || D fil-31/12/2012 || fil-31/12/2012 BEL BGR CYP DEU DNK ESP EST FIN FRA GRC IRL ITA LTU LVA MLT NLD WHG PRT ROM SVN SVE UK || 15 053 7 071 4 248 63 618 64 348 364 354 15 149 16 146 152 452 80 693 60 141 165 370 27 186 33 797 7 998 128 886 25 573 86 840 628 653 30 652 201 092 || 18 962 7 517 11 021 71 117 88 762 391 602 21 713 18 290 178 261 85 688 77 568 173 717 73 529 46 627 14 965 166 859 39 139 95 077 1913 728 43 386 231 106 || 79.39 % 94.07 % 38.54 % 89.46 % 72.49 % 93.04 % 69.77 % 88.28 % 85.52 % 94.17 % 77.53 % 95.20 % 36.97 % 72.48 % 53.44 % 77.24 % 65.34 % 91,34 % 32.83 % 89.70 % 70.65 % 87.01 % || 47 794 60 950 45 782 146 086 228 563 822 115 46 325 169 972 695 496 468 894 183 820 1 020 785 34 389 51 231 76 660 276 357 75 865 297 913 6 185 9 188 173 440 805 930 || 51 586 60 654 47 803 167 078 313 333 886 578 52 641 182 334 769 739 478 398 210 083 1 071 389 73 484 58 759 95 776 350 736 90 583 315 650 6 410 9 503 210 829 909 141 || 92.65 % 100.49 % 95.77 % 87.44 % 72.95 % 92.73 % 88.00 % 93.22 % 90.35 % 98.01 % 87.50 % 95.28 % 46.80 % 87.19 % 80.04 % 78.79 % 83.75 % 94.38 % 96.49 % 96.69 % 82.27 % 88.65 % Σ 31/12/2012 || 1 551 948 || 1 857 547 || 83.55 % || 5 743 740 || 6 412 487 || 89.57 % Sors Ir-Reġistru tal-Flotta tal-UE – Maniġment tal-Flotta – Reġim Dħul Ħruġ - Statistika, 15.10. 2013. Anness 3: Tabella 3.1. Sommarju tal-evoluzzjoni tal-flotta tal-Istati Membri matul l-2012 (minbarra r-reġjuni l-aktar imbiegħda) || GT || KW || || || N || GT || KW || N || GT || KW || Δ N(%) || Δ GT (%) || Δ KW (%) 31/12/2011 || 31/12/2012 || Δ 2011-2012 BEL BGR CYP DEU DNK ESP EST FIN FRA GRC IRL ITA LTU LVA MLT NLD WHG PRT ROM SVN SVE UK || 86 2 336 1 080 1 580 2 786 9 571 923 3 332 4 640 16 658 2 092 13 063 151 731 1 054 740 790 7 110 502 184 1 368 6 453 || 15 326 7 373 4 213 64 294 64 503 373 465 14 281 16 028 153 998 83 807 59 571 175 393 45 216 34 725 7 996 135 585 33 379 86 826 934 1 002 29 642 202 317 || 49 135 61 307 45 329 148 277 232 469 841 788 38 915 171 167 701 022 483 390 182 307 1 056 757 54 357 52 684 77 489 288 415 82 890 299 565 7 714 10 763 170 472 810 306 || 83 2 366 1 074 1 550 2 743 9 257 1 360 3 241 4 571 16 006 2 249 12 736 147 715 1 043 848 798 7 048 195 174 1 392 6 427 || 15.059 7.061 4.247 64.236 65.177 362.781 15.157 16.386 151.972 79.638 65.173 164.668 27.186 33.789 7.998 145.271 33.399 85.992 628 623 30.637 200.937 || 47.554 61.336 45.664 147.292 230.131 819.429 46.570 170.681 694.670 461.531 197.648 1.019.161 34.389 51.203 76.660 331.306 81.944 296.196 6.153 8.812 173.377 806.120 || -3.5% 1.3 % -0.6 % -1.9 % -1.5 % -3.3 % 47.3 % -2.7 % -1.5 % -3.9 % 7.5 % -2.5 % - 2.6% -2.2 % -1.0 % 14.6 % 1.0 % -0.9 % -61.2 % -5.4 % 1.8 % -0.4 % || -1.7 % -4.2 % 0.8 % -0.1 % 1.0 % -2.9 % 6.1 % 2.2 % -1.3 % -5.0 % 9.4 % -6.1 % -39.9 % -2.7 % 0.0 % 7.1 % 0.1 % -1.0 % -32.8 % -37.8 % 3.4 % -0.7 % || -3.2 % 0.0 % 0.7 % -0.7 % -1.0 % -2.7 % 19.7 % -0.3 % -0.9 % -4.5 % 8.4 % -3.6 % -36.7 % -2.8 % -1.1 % 14.9 % -1.1 % -1.1 % -20.2 % -18.1 % 1.7 % -0.5 % Σ || 77 230 || 1 609 874 || 5 866 515 || 76.023 || 1.578.015 || 5.807.827 || -1.6 % || -2.0 % || -1.0 % Sors Ir-Reġistru tal-Flotta tal-UE EU – Tiftixa Avvanzata, 15.10. 2013 Anness 4 Tabella 4.1. L-impenji tal-FES f’waqfien permanenti (2007 – 31.05. 2013) || %S || NS || %R || NR || %(S+R) || S+R BE || 30.3 % || 9 || 0.0 % || 0 || 30.3 % || 9 BG || 5.2 % || 57 || 0.0 % || 0 || 5.2 % || 57 CY || 42.3 % || 14 || 0.0 % || 0 || 42.3 % || 14 DE || 0.0 % || 0 || 0.0 % || 0 || 0.0 % || 0 DK || 31.9 % || 69 || 0.0 % || 0 || 31.9 % || 69 EE || 4.1 % || 16 || 6.4 % || 10 || 10.5 % || 26 EL || 44.0 % || 1011 || 0.0 % || 0 || 44.0 % || 1011 ES || 21.7 % || 755 || 0.1 % || 2 || 21.8 % || 757 FI || 0.0 % || 0 || 0.0 % || 0 || 0.0 % || 0 FR || 23.4 % || 534 || 0.2 % || 1 || 23.6 % || 535 IE || 80.8 % || 46 || 0.0 % || 0 || 80.8 % || 46 IT || 50.3 % || 958 || 3.8 % || 10 || 54.1 % || 968 LT || 9.7 % || 32 || 0.3 % || 1 || 10.0 % || 33 LV || 41.8 % || 149 || 3.0 % || 10 || 44.9 % || 159 MT || 35.2 % || 20 || 0.0 % || 0 || 35.2 % || 20 NL || 22.1 % || 23 || 0.0 % || 0 || 22.1 % || 23 PL || 3.7 % || 73 || 0.1 % || 5 || 3.9 % || 78 PT || 10.8 % || 68 || 0.0 % || 0 || 10.8 % || 68 RO || 0.3 % || 5 || 0.3 % || 8 || 0.7 % || 13 SE || 22.9 % || 30 || 0.5 % || 1 || 23.4 % || 31 SI || 10.4 % || 10 || 0.6 % || 1 || 11.0 % || 11 UK || 7.5 % || 97 || 0.0 % || 0 || 7.5 % || 97 TOTALI TAL-UE || 17.6 % || 3976 || 0.5 % || 0 || 18.1 % || 3976 Sors: Dejta tal-Istati Membri bbażata fuq talba formali mid-DĠ MARE sabiex tiġi ppreżentata dejta kumulattiva tal-FES għall-perjodu mill-1 ta’ Jannar 2007 sal-31 ta’ Lulju 2013. %s: Perċentwali tal-impenji tal-FES s’issa fl-iskrappjar; NS: Għadd ta’ operazzjonijiet ta’ skrappjar (bastimenti); R%: Perċentwali tal-impenji tal-FES għall-assenjazzjoni mill-ġdid tal-bastimenti; NR: Għadd ta’ assenjazzjonijiet mill-ġdid (bastimenti); %S + %R: Perċentwali totali ta’ skrappjar + assenjazzjoni mill-ġdid Anness 5 Impenji tal-FES matul il-perjodu 1/01/2007 - 31/07/2012 Miżura || Għadd ta' operazzjonijiet || Spiża totali || Kontribuzzjoni pubblika nazzjonali || Kontribuzzjoni ta’ l-FES || % tal-FES impenjat imqabbel mat-total impenjat mill-Istati Membri || % tal-FES impenjat mqabbel mal-allokazzjoni Totali tal-FES 1.1: Twaqqif għal kollox ta’ l-attivitajiet tas-sajd || 3'691 || 840'586'705 || 364'754'604 || 475'112'883 || 19.61% || 11.04% Azzjoni 1: Skrepjar || 3'653 || 822'180'366 || 357'863'531 || 463'597'617 || 19.13% || 10.78% Azzjoni 2: Assenjament mill-ġdid għall-attivitajiet minbarra s-sajd || 38 || 18'406'340 || 6'891'074 || 11'515'266 || 0.48% || 0.27% 1.2: Twaqqif temporanju ta’ l-attivitajiet tas-sajd || 47'809 || 303'379'641 || 118'971'042 || 184'404'717 || 7.61% || 4.29% Azzjoni 1: Dejta 1: Għadd ta’ sajjieda/ġurnata || 41'450 || 264'640'631 || 101'271'726 || 163'365'023 || 6.74% || 3.80% Azzjoni 1: Dejta 2: Bastimenti konċernati fejn xieraq || 6'359 || 38'739'010 || 17'699'317 || 21'039'694 || 0.87% || 0.49% 1.3: Investimenti abbord bastimenti tas-sajd u selettività || 2'052 || 83'147'676 || 12'234'523 || 20'304'471 || 0.84% || 0.47% Azzjoni 5: Titjib ta’ l-effiċjenza enerġetika || 490 || 50'508'625 || 7'403'213 || 12'447'674 || 0.51% || 0.29% Azzjoni 6: Titjib tas-selettività || 264 || 7'647'446 || 1'143'544 || 1'840'787 || 0.08% || 0.04% Azzjoni 7: Tibdil tal-magna || 523 || 17'053'672 || 2'668'272 || 4'180'453 || 0.17% || 0.10% Azzjoni 8: Tibdil ta' l-irkaptu || 777 || 7'937'932 || 1'019'495 || 1'835'557 || 0.08% || 0.04% 1.4: 1 Sajd kostali fuq skala żgħira || - || - || - || - || 0.00% || 0.00% 1.5: Kumpens soċjo-ekonomiku għall-ġestjoni tal-flotta || 2'709 || 90'568'443 || 23'412'874 || 40'487'961 || 1.67% || 0.94% Dejta 3: Għadd totali ta’ sajjieda milquta mill-irtirar kmieni mis-settur tas-sajd || 2'709 || 90'568'443 || 23'412'874 || 40'487'961 || 1.67% || 0.94% Impenji Totali tal-Istati Membri lill-FES || 60'818.00 || 2'823'214'370.52 || 762'634'778 || 1'157'287'915 || 47.77% || 26.90% Stati Membri neqsin: BE (inkluż sal-1 ta’ Ġunju 2012), FR (L-ebda analiżi dettaljata disponibbli) Allokazzjoni totali tal-FES 4'302'229'775.00. FES Totali impenjat mill-Istati Membri 2'422'797'726.39 Anness 6 Indikaturi użati mill-Kumitat Xjentifiku, Tekniku u Ekonomiku għas-Sajd (STECF) L-indikatur tal-ħsad sostenibbli huwa maħsub biex iservi ta' miżura dwar kemm taqsima ta’ flotta tkun tiddependi fuq stokkijiet mistada żżejjed. Din il-miżura ma tqisx il-fatt li xi stokkijiet fit-taħlita ta’ qabdiet jistgħu jkunu xi ftit jew wisq sfruttati żżejjed jew fi stat ta’ eżawriment, u lanqas tqis il-firxa tal-impatt ta’ flotot oħrajn fuq l-isfruttar tar-riżorsi. F’dan ir-rigward, jintużaw żewġ "Indikaturi tas-sostenibbiltà ekonomika". Ir-Redditu fuq l-Assi Tanġibbli Fissi (ROFTA) (prokura għar-Redditu fuq l-Investiment) huwa miżura tas-saħħa ekonomika fit-tul. Din il-miżura tkejjel il-profitt nett diviż mill-valur tal-investimenti kapitali. Jekk din ir-rata tkun ogħla mir-rata ta’ interess mingħajr riskju disponibbli band’oħra, allura l-flotta tkun fi stat ekonomiku tajjeb u tkun tista’ tissostitwixxi oġġetti kapitali kbar kif dan isir meħtieġ. Jekk ir-ROFTA tkun taħt din ir-rata, dan ifisser li tali investimenti ma jkunux utli f’termini finanzjarji minħabba li jistgħu jinkisbu profitti akbar jekk il-fondi jiġu investiti fi bnadi oħrajn. Ir-rati tal-imgħax mingħajr riskju ta’ referenza użati għal dan l-għan huma murija fit-Tabella 4.3 tar-Rapport tal-Grupp ta’ esperti tas-STECF (STECF-13-28). Il-proporzjon "Dħul Kurrenti/Dħul ta' Pariġġ" (CR/BER) huwa miżura ta’ vijabbiltà fuq perjodu ta’ żmien qasir. Jekk il-proporzjon ikun ta’ inqas minn wieħed, allura l-bastimenti ma jkunux jistgħu jkopru l-ispejjeż operattivi tagħhom u jkollhom jieqfu jistadu meta jispiċċaw bla flus; filwaqt li meta l-proporzjon ikun ta’ aktar minn wieħed, il-bastimenti jkunu jistgħu jkopru l-ispejjeż operattivi tagħhom, iżda dan ma jfissirx li huma jiġġeneraw biżżejjed dħul sabiex jissostitwixxu l-oġġetti kapitali kbar. F’dan ir-rigward, jintużaw żewġ miżuri biex jivvalutaw jekk il-bastimenti humiex qegħdin jiġu "utilizzati għal kollox". "Indikatur Tekniku" huwa definit bħala l-proporzjon taż-żmien medju fuq il-baħar diviż miż-żmien massimu u fattibbli tas-sajd fl-attività rilevanti. Huwa jieħu valur ta’ unità meta l-bastimenti kollha jkunu qegħdin jistadu kemm jista’ jkun prattikabbli, anki jekk l-istaġun tas-sajd jista’ jkun qasir. Valuri ta’ inqas minn wieħed jindikaw li partijiet mill-flotta jkunu qegħdin jistadu inqas milli jistgħu. Valur ta’ livell limitu ta’ 70 % ġeneralment jittieħed bħala sinjal ta’ nuqqas sinifikanti fl-użu. Madankollu, xi bastimenti jistgħu ma jkunu qegħdin jistadu xejn matul is-sena kollha u għalhekk ikunu “mhux attivi”. Jekk ikun hemm ħafna bastimenti mhux attivi fi flotta tas-sajd, dan ikun indikazzjoni li l-flotta ma tinsabx f’bilanċ mar-riżorsi tagħha. [1] L-Artikolu 11 tar-Regolament tal-Kunsill (KE) Nru. 2371/2002. [2] Ara l-Art. 22 § 1 tal-Parlament u r-Regolament tal-Kunsill (KE) Nru 1380/2013. [3] Ara l-linji gwida għal analiżi mtejba tal-bilanċ bejn il-kapaċità tas-sajd u l-opportunitajiet tas-sajd, Verżjoni tal-1 ta’ Marzu 2008. [4] Skont ir-Regolament tal-Kunsill (KE) Nru 199/2008 dwar l-istabbiliment ta’ qafas Komunitarju għall-ġbir, il-ġestjoni u l-użu ta’ data [dejta] fis-settur tas-sajd u appoġġ għall-parir xjentifiku fir-rigward tal-Politika Komuni dwar is-Sajd, Il-Ġurnal Uffiċjali tal-Unjoni Ewropea, L 60/01, 05/03/2008, p.1. [5] Scientific, Technical and Economic Committee for Fisheries (STECF) assessment of balance indicators for key fleet segments and review of national reports on Member States efforts to achieve balance between fleet capacity and fishing opportunities (STECF-13-28), disponibbli fuq il-websajt http://stecf.jrc.ec.europa.eu/reports/balance. [6] Rapport mill-Kummissjoni lill-Parlament Ewropew u lill-Kunsill dwar l-isforzi tal-Istati Membri matul l-2011 biex jiksbu bilanċ sostenibbli bejn il-kapaċità tas-sajd u l-opportunitajiet tas-sajd, COM(2103) 85 finali tat-18 ta' Frar 2012, Kapitolu 3. [7] Ara l-Anness II tar-Regolament Nru 1380/2013 dwar il-limiti massimi tal-kapaċità tas-sajd, Il-Ġurnal Uffiċjali tal-Unjoni Ewropea, L 354/22, 28/12/2013, p. 58. [8] Id-dħul ta’ pariġġ (BER) huwa d-dħul meħtieġ biex tkopri kemm l-ispejjeż fissi kif ukoll dawk varjabbli sabiex ma jkun hemm ebda telf u ebda profitti ġenerati. Dħul kurrenti (CR) huwa d-dħul operattiv totali tat-taqsima tal-flotta, li jikkonsisti minn dħul minn ħatt l-art u dħul mhux tas-sajd. Ara wkoll l-Anness VI. [9] L-istima ta’ indikaturi tal-bilanċ, fuq p. 85 minn Source Scientific, Technical and Economic Committee for Fisheries (STECF).